A fost un ospăț cum nu mai văzuse Egiptul.
Zeul războinic Set și soția sa, zeița Neftis,
au împodobit o sală uriașă pentru acea ocazie,
iar un minunat cufăr din lemn stătea în mijlocul festinului.
I-au invitat pe cei mai importanți zei, pe zeci de alte divinități mai mici
și pe împărați străini.
Însă nimeni nu era mai mare ca Osiris, fratele cel mare al lui Set și Neftis,
zeul care domnea peste întreg Egiptul și care adusese tuturor prosperitate.
Set a anunțat un joc -
cine putea să încapă perfect în cufăr îl va primi în dar.
Rând pe rând, oaspeții s-au înghesuit în cufăr, dar nimeni nu a încăput.
La urmă, veni și rândul lui Osiris.
Așezându-se, toți au văzut că încăpea perfect -
un alt câștig pentru zeul care nu dădea greș niciodată.
Apoi Set a trântit capacul cufărului cu Osiris înăuntru, l-a încuiat
și l-a aruncat în Nil.
Cufărul era, de fapt, un sicriu.
Set îl făcuse special pentru a-l captura pe al său frate
și a dat petrecerea ca să-l momească.
Set era de mult gelos pe domnia prosperă a fratelui său,
și spera să-l înlocuiască în calitate de cârmuitor al Egiptului.
Nilul a purtat cufărul spre mare și a plutit zile de-a rândul,
până când a ieșit la mal lângă Byblos, unde un mare cedru a crescut în jurul său.
Esența zeului dinăuntru i-a dat copacului o aură divină,
iar când regele din Byblos a văzut-o,
a poruncit să fie tăiat pomul și adus la el la palat.
Fără ca el să știe,
cufărul cu cel mai puternic rege al Egiptului se afla încă înăuntru.
Victoria lui Set părea completă, însă nu s-a gândit la surorile sale.
Soția lui Set, Nefitis, era de asemenea sora lui,
în timp ce cealaltă soră, zeița Isis,
era căsătorită cu fratele lor Osiris.
Isis era hotărâtă să-l găsească pe Osiris,
și i-a cerut ajutorul lui Nephthys fără știrea lui Set.
Cele două surori s-au prefăcut în șoimi și au călătorit în lung și-n lat.
Unii copii care au văzut cufărul plutind pe râu
le-au îndreptat în direcția palatului din Byblos.
Isis s-a redeghizat și a mers la palat.
Regina a fost atât de fermecată de zeița deghizată,
încât i l-a lăsat în grijă pe micul prinț.
Isis decise să-l facă pe cel mic nemuritor prin scufundarea într-o flacără.
Când regina îngrozită a văzut ce se întâmplă,
Isis și-a dezvăluit identitatea și a cerut înapoi pomul.
Când a deschis cufărul din trunchiul de copac,
Osiris era fără viață înăuntru.
Suspinând, i-a cărat trupul înapoi în Egipt și l-a ascuns într-o mlaștină,
cât timp a pornit în căutarea unui mod de a-l reînvia.
Însă, în timp ce ea era plecată,
Set a găsit trupul și l-a tăiat în multe bucăți,
împrăștiindu-le prin întreg Egiptul.
Isis l-a pierdut pe Osiris pentru a doua oară, dar nu a renunțat.
Ea l-a căutat prin întreg ținutul, călătorind într-o barcă din papirus.
Una câte una, ea a găsit bucățile
din trupul dezmembrat al soțului său în fiecare provincie a Egiptului,
făcând o mică slujbă pentru fiecare dintre ele.
Într-un final, ea a găsit fiecare parte a trupului în afară de una:
penisul său, care fusese mâncat de un pește din Nil.
Folosindu-se de ce avea, Isis și-a reconstruit și înviat soțul.
Dar fără penisul său, Osiris era incomplet.
El nu putea rămâne printre cei vii,
și nici nu putea să-și reia poziția de conducător al Egiptului.
În loc, el trebuia să fie rege peste Duat, regatul morților.
Însă înainte de a pleca, a avut un fiu cu Isis care să-i poarte moștenirea -
și, într-o zi, să îl răzbune.